Akeleye
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Akeleye var en dansk-norsk adelsslekt, hvis eldste kjente stamfar, Knud Lillie af Arnøje, er nevnt rundt 1400. Slekten er nå utdødd i manslinjen.
Knud Lillie af Arnøjes sønnesønns sønn Peder Knudsen til Skinnerup (nå Ulriksholm) var gift med Else (eller Sidsel) Valkendorf. Sønnen Mikkel Pedersen Akeleye til Skinnerup (død 1539) nevnes i 1506 som borgermester i Odense. Hans sønnesønn Gabriel Knudsen Akeleye (død 1608) var landsdommer på Fyn, og far til landsdommer i Halland Knut Gabrielsen Akeleye til Krengerup og til lensmann på Værne kloster, viseadmiral Sigvard Gabrielsen Akeleye til Krengerup og til Kambo i Norge (død 1659).Sigvard Gabrielsen Akeleyes sønnesønns sønn var kommandørkaptein og overlos Jens Werner Akeleye (1703–1772), som var far til Jens Christian Akeleye (1744–1778), direktør i Asiatiske kompagnie, og til Ingeborg Akeleye (1741–1800). Hun var først gift med Herman Løvenskiold til Fossum (1739–1799; ekteskapet oppløst 1766), senere med den svenske politiske agent Carl Manderfelt, men er mest kjent for sitt forhold til greve Christian Conrad Danneskiold Laurvig.Jens Werner Akeleyes halvbror Samuel Akeleye (1721–1771), som også var kommandørkaptein og overlos sønnenfjells, var far til slektens siste mann, kaptein og innrulleringssjef i Drammen Sigvard Jørgen Akeleye (1768–1822). Les mer i Store norske leksikon adel uradel Litteratur Grjotheim, Erland: Adelsslekten Akeleye i Norge, 1950